ஆல்பர்டினா அல்மெய்டா

ஆல்பர்டினா அல்மெய்டா (Albertina Almeida) (பிறப்பு 1966) என்பவர் கோவாவைச் சேர்ந்த ஓர் வழக்கறிஞரும், மனித உரிமை ஆர்வலரும் ஆவார். பெண்களின் திருமண சொத்துரிமைகள் குறித்த ஆய்வறிக்கையை எழுதியுள்ளார்.

 குடும்பம் 
அல்மெய்டாவின் பெற்றோர் இருவரும் அரசாங்கத்தில் பணிபுரிந்தனர். இவர் சட்டத்தில் முனைவர் பட்டம் பெற்றுள்ளார். 

 பணிகள் 
பைலாஞ்சோ சாத் (‘பெண்களின் குரல்’) ஒரு பெண்கள் கூட்டு அமைப்பை நிறுவினார். பின்னர் சாத் ஆங்கன் என்ற ஒரு பாலின வளக் குழுவை நிறுவினார். வகுப்புவாத நல்லிணக்கத்திற்கான குடிமக்களின் முன்முயற்சிகள் மற்றும் கண்காணிப்பு போன்ற பல குடிமக்களின் அமைப்புகளையும்  இணைந்து தொடங்கியுள்ளார். இதைத் தவிர இவர் தாக்கம் மற்றும் கொள்கை ஆராய்ச்சி நிறுவனத்தில் வருகை தரும் மூத்த சக உறுப்பினராகவும் உள்ளார்.  

 உறுப்பினர்
அல்மேடா, கோவாவில் செயல்பட்டு வரும் சுலைஜ் கலெக்டிவ் என்ற சமூக நீதி நடவடிக்கைக் குழுவின் உறுப்பினராக உள்ளார். பெண்கள், சட்டம் மற்றும் மேம்பாட்டுக்கான ஆசிய பசிபிக் மன்றத்தில் உறுப்பினராக உள்ளார். இது ஆசியாவிற்கான ஐக்கிய நாடுகளின் பொருளாதார மற்றும் சமூக ஆணையத்துடன் இணைந்து செயல்படும் ஒரு அமைப்பாகும். 

 பேச்சாளர் 
கோவா கலை மற்றும் இலக்கிய விழாக்களில் தொடர்ச்சியாக ஒரு பேச்சாளராகவும் இருந்தார். 2018-இல் “குடும்பத்திற்குள் அதிகாரமளித்தல்: பெண்களும் சட்டமும்” என்ற தலைப்பில் பேசினார்.  இந்தியாவில் சீரான பொதுச் சட்டத்தின் சாத்தியக்கூறுகள் குறித்து மும்பை அரசு சட்டக் கல்லூரியில் நடைபெற்ற 8 வது கொள்கை விவாதத்தில் இவர் உரையாற்றினார்.

 படைப்பு 
தக் அண்ட் டியர்: டீலிங் நித் சைல்ட் செக்ஸுவல் அப்யூஸ் என்ற இந்த புத்தகத்தின் ஆசிரியரும் ஆவார்.

பைலாஞ்சோ சாத் நிறுவனம்

அல்மெய்டா பைலாஞ்சோ சாத் என்ற அமைப்பை 1986-இல் இணைந்து நிறுவினார். கோவாவில் பாலினத்தை முக்கியப் பிரச்சினையாகக் கொண்டுவருவதற்கும், வரதட்சணை தடைச் சட்டத்தை கோவாவில் விரிவுபடுத்துவதற்கும், கோவாவில் கைவிடப்பட்ட குழந்தைகளை விற்பனை செய்யும் மோசடியைக் கண்டுபிடிப்பதற்கும் இந்த அமைப்பு பணியாற்றி வருகிறது.

 மேற்கோள்கள் 

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:இந்திய மனித உரிமைச் செயற்பாட்டாளர்கள்
பகுப்பு:20 ஆம் நூற்றாண்டு இந்தியப் பெண் வழக்கறிஞர்கள்